**ΕΝΟΤΗΤΑ 27 Το κίνημα στο Γουδί (1909)**

**\_ Προβλήματα της ελληνικής κοινωνίας στο τέλος του 19ου αι.**

◉ 1893: κήρυξη πτώχευσης.

◉ 1898: επιβολή Διεθνούς Οικονομικού Ελέγχου.

◉ Αρχές 20ου αι.: η διεθνής οικονομική ύφεση έκανε δύσκολη τη διάθεση των ελληνικών αγροτικών προϊόντων στις ξένες αγορές και περιόρισε τα εμβάσματα των Ελλήνων μεταναστών από την Αμερική και την Αίγυπτο.

◉ Αδυναμία της πολιτικής ηγεσίας να διαχειριστεί αποτελεσματικά τις εθνικές διεκδικήσεις, με αποτέλεσμα άλλοτε να οδηγείται η χώρα σε ήττες (1897) και άλλοτε να κατηγορείται ότι παρέμεινε αδρανής μπροστά στις εξελίξεις.

**Αποτέλεσμα**: Μείωση του κύρους των πολιτικών και της μοναρχίας.

**\_ Κίνημα στο Γουδί (1909)**

◉ Μάιος 1909: ιδρύεται ο Στρατιωτικός Σύνδεσμος (οργάνωση κατωτέρων αξιωματικών).

◉ Οι αξιωματικοί αυτοί δυσφορούσαν επειδή τα Ανάκτορα προωθούσαν τους ευνοούμενούς τους στο στράτευμα καθώς και για την κακή κατάσταση των ενόπλων δυνάμεων.

◉ **12 Αυγούστου 1909**: Η πολιτική ηγεσία προσπάθησε να συλλάβει το Σύνδεσμο, αλλά απέτυχε.

◉ **15 Αυγούστου 1909**: εκδήλωση κινήματος στο Γουδί (Ν. Ζορμπάς)

◉ **Αιτήματα:** **α)** αναδιοργάνωση των ενόπλων δυνάμεων, **β)** απομάκρυνση από το στράτευμα των πριγκίπων, **γ)** μεταρρυθμίσεις στη διοίκηση του κράτους, την οικονομία, τη δικαιοσύνη και την εκπαίδευση.

◉ **14 Σεπτεμβρίου 1909**: συλλαλητήριο όπου ο λαός συμπαραστέκεται στους στρατιωτικούς.

◉ Ο Σύνδεσμος ανέθεσε αρχικά τα παραπάνω στην κυβέρνηση Μαυρομιχάλη (χωρίς αποτέλεσμα) κι έτσι κάλεσε τον Ελευθέριο Βενιζέλο.

**ΕΝΟΤΗΤΑ 28 Ο Ελευθέριος Βενιζέλος πρωθυπουργός:**

**η βενιζελική πολιτική της περιόδου 1910-1912**

**\_ Εξελίξεις μετά το Κίνημα στο Γουδί**

◉ **1909:** Ο Σύνδεσμος καλεί το Βενιζέλο να αναλάβει την πρωθυπουργία. Ο ***Βενιζέλος*** αρνείται. Διαφωνεί και με την κατάργηση της μοναρχίας.

◉ Συμφωνείται ανάμεσα στο **Σύνδεσμο,** τα **Παλαιά Κόμματα,** το **βασιλιά** και το **Βενιζέλο** η προκήρυξη εκλογών για **αναθεωρητική** και όχι **συντακτική** βουλή.

◉ **Αύγουστος / Νοέμβριος 1910:** Οι *Φιλελεύθεροι* (***Βενιζέλος***) κερδίζουν την πλειοψηφία στη Βουλή.

**\_ Αναθεωρητική Βουλή 1911**

◉ Προστάτευε αποτελεσματικότερα τις ατομικές ελευθερίες.

◉ Επέτρεπε στο κράτος να αφαιρεί από τους ιδιοκτήτες τους με αποζημίωση μεγάλες εκτάσεις γης, για να μοιραστούν σε ακτήμονες.

◉ Θέσπιζε τη μονιμότητα των δημοσίων υπαλλήλων.

◉ Απαγόρευε στους στρατιωτικούς και τους δημοσίους υπαλλήλους να εκλέγονται βουλευτές.

◉ Καθιέρωνε την υποχρεωτική δωρεάν εκπαίδευση.

Σημαντικό ρόλο στα παραπάνω έπαιξε η ομάδα των Κοινωνιολόγων **(Αλ. Παπαναστασίου).**

**Παράλληλα ο Βενιζέλος**

◉Αναδιοργάνωσε τις ένοπλες δυνάμεις.

◉Επανέφερε τον Κωνσταντίνο στην ηγεσία του στρατού.

Συνοπτικά: ο Βενιζέλος υιοθέτησε συμβιβαστική στάση απέναντι στη μοναρχία, προώθησε μέτρα υπέρ των ασθενέστερων και ανασυγκρότησε τις ένοπλες δυνάμεις.

Εκτίμηση του Βενιζέλου ήταν ότι η Ελλάδα σύντομα θα έπαιρνε μέρος σε πόλεμο για να επιτύχει τους εθνικούς της στόχους.

Εκλογές Μαρτίου 1912 : θρίαμβος των Φιλελευθέρων και ριζική πολιτική ανανέωση με την εκλογή μεγάλου αριθμού νέων βουλευτών.

**Λέξεις- κλειδιά*:*** *στρατιωτικός σύνδεσμος, κίνημα στο Γουδί,*

*Αναθεωρητική Βουλή, κόμμα Φιλελευθέρων, Κόμμα Κοινωνιολόγων.*

**Υποστηρικτικό υλικό*:***

-«Το στρατιωτικόν κίνημα στο Γουδί», *Το Πανόραμα του 20ού αιώνα, ΕΡΤ,* (βίντεο,

01.35΄):

http://www.greeklanguage.

gr/digitalResources/literature/education/greek\_history/item.html?iid=84

-«Το συλλαλητήριον της 14ης Σεπτεμβρίου 1909», *Το Πανόραμα του 20ού αι., ΕΡΤ,*

(βίντεο, 01. 39΄):

http://www.greeklanguage.

gr/digitalResources/literature/education/greek\_history/item.html?iid=85

Για τον Ελ. Βενιζέλο, http://www.venizelos-foundation.gr/